25.2.2011 Jurnalul Oficial al Uniunii Europene L 51/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 21 februarie 2011 privind încheierea Acordului între Comunitatea Europeană și Uniunea Economică și Monetară a Africii de Vest privind anumite aspecte ale serviciilor aeriene (2011/126/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a) şi cu articolul 218 alineatul (8) primul paragraf, având în vedere propunerea Comisiei Europene, având în vedere aprobarea Parlamentului European, întrucât: (1) La 5 iunie 2003, Consiliul a autorizat Comisia să deschidă negocieri cu țările terțe, în vederea înlocuirii anumitor dispoziţii ale acordurilor bilaterale existente cu un acord comunitar. (2) Comisia a negociat, în numele Comunității Europene, un acord cu Uniunea Economică şi Monetară a Africii de Vest privind anumite aspecte ale serviciilor aeriene, în conformitate cu mecanismele şi directivele din anexa la decizia Consiliului de autorizare a Comisiei în vederea deschiderii de negocieri cu ţările terțe pentru înlocuirea anumitor dispoziții ale acordurilor bilaterale existente cu un acord comunitar. (3)  Acordul a fost semnat în numele Comunității la 30 noiembrie 2009, sub rezerva încheierii sale la o dată ulterioară, în conformitate cu Decizia 2010/144/CE a Consiliului ()). ( Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană şi îi succede acesteia. (5)  Acordul ar trebui să fie aprobat, ADOPTĂ PREZENTA DECIZIE: Articolul 1 Prin prezenta decizie se aprobă, în numele Uniunii, Acordul între Comunitatea Europeană şși Uniunea Economică şi Moncetară a Africii de Vest privind anumite aspecte ale serviciilor aeriene. Articolul 2 Preşedintele Consiliului procedează, în numele Uniunii, la noti- ficarea prevăzută la articolul 9 alineatul (1) din acord și face următoarea declarație: „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană şi îi succede acesteia şi, începând cu data respectivă exercită toate drepturile Comu- nității Europene şi preia toate obligațiile acesteia. Prin urmare, trimiterile la «Comunitatea Europeană» în textul acordului se interpretează, după caz, ca trimiteri la «Uniunea Europeană»”. Articolul 3 Prezenta decizie intră în vigoare în ziua următoare datei adoptării. Adoptată la Bruxelles, 21 februarie 2011. Pentru Consiliu Președintele MARTONYI J. () JO L 56, 6.3.2010, p. 15.